Tarybos reglamentas (EEB) Nr. 1764/92,
1992 m. birželio 29 d.
iš dalies keičiantis susitarimus dėl tam tikrų Alžyro, Kipro, Egipto, Izraelio, Jordanijos, Libano, Maltos, Maroko, Sirijos ir Tuniso kilmės žemės ūkio produktų importo į Bendriją
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač jos 113 straipsnį,
atsižvelgdama į Komisijos pasiūlymą,
kadangi bendrajame naujos Viduržemio jūros regiono politikos kontekste, siekdamos sustiprinti ryšius ir padidinti bendradarbiavimą su šio regiono šalimis, 1990 m. gruodžio 18 ir 19 d. Tarybos posėdyje Taryba ir Komisija priėmė rezoliuciją dėl prekybos su Viduržemio regiono šalimis, nesančiomis Bendrijų narėmis,
kadangi toji rezoliucija numato visų pirma įgyvendinti priemones, skatinančias žemės ūkio eksportą iš tų šalių į Bendriją, ir kadangi dėl to turi būti apibrėžti išsamūs tų priemonių įgyvendinimo būdai;
kadangi tam yra būtina iš dalies pakeisti importo į Bendriją tvarką pagal Asociacijos arba Bendradarbiavimo susitarimų su Alžyru, Kipru, Egiptu, Izraeliu, Jordanija, Libanu, Malta, Maroku, Sirija ir Tunisu protokolų nuostatas,
PRIĖMĖ ŠĮ REGLAMENTĄ:
1 straipsnis
1. 1991 m. gruodžio 31 d. Bendrijoje taikomi muitai, nustatyti 1985 m. gruodžio 31 d. produktams, išvardytiems Sutarties II priede, kurie yra aptariamų Viduržemio regiono šalių, nesančių Bendrijų narėmis, kilmės ir kuriems tarifų panaikinimas galioja po 1993 m. sausio 1 d. pagal Asociacijos arba Bendradarbiavimo susitarimų protokolus, pateiktus šio reglamento I priede, yra panaikinami dviem vienodais etapais nuo 1992 m. sausio 1 d. ir nuo 1993 m. sausio 1 d.
2. Šio straipsnio 1 dalis taikoma tarifinių kvotų, jei tokios yra nustatytos, ribose ir pagal tvarkaraščius, nustatytus toje dalyje nurodytuose protokoluose, atsižvelgiant į visas ten nustatytas specialias nuostatas.
3. Kai, taikant šio straipsnio 1 dalį, muitai pasiekia 2 % lygį ar mažiau, jie visiškai sustabdomi.
Ši priemonė taikoma mutatis mutandis specialiems muitams, kurie neviršija 2 % ad valorem.
2 straipsnis
1. Sutarties II priede išvardytiems produktams tarifinės kvotos ir referenciniai kiekiai, nustatyti 1 straipsnyje minėtuose protokoluose, didinami keturiais vienodais etapais po 5 % kiekvienais metais nuo 1992 m. iki 1995 m., laikantis terminų, nurodytų 1 straipsnio 2 dalies tvarkaraščiuose.
Produktų, išvardytų šio reglamento II priede tarifinės kvotos padidinamos 3 %.
2. Šis tarifinių kvotų padidinimas taikomas Kipro kilmės produktams tik tuo atveju, jei padidinimo jau nėra numatyto Protokole, sudarytame tarp Bendrijos ir Kipro Respublikos, nurodyto šio reglamento I priede.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1992 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1992 m. birželio 29 d.